கொங்கு 24 நாடுகள்

கொங்கு நாடு பழங்காலத்திலிருந்து இடைக்காலம் வரை 24 உள்நாடுகளாகப் பிரிக்கப்பட்டு வெள்ளாள கவுண்டர் சமூகத்தைச் சேர்ந்த பாளையக்காரர்களால் நிர்வகிக்கப்பட்டது. பண்டைய தமிழகம் சேர நாடு, சோழ நாடு, பாண்டிய நாடு, தொண்டை நாடு, கொங்கு நாடு என பல பிரிவுகளாக இருந்தன.''கொங்கு நாட்டில்  உள்ள கொங்கு குலாலர் சமுதாயம் மக்கள் தனக்கென்று  24 நாடுகளாக உட்பிரிவு கொண்டுள்ளனர். இதனைப் பழங்கால இலக்கியங்களும், கல்வெட்டுக்களும் உறுதிப்படுத்துகின்றன. இன்றைய கோயம்புத்தூர், திருப்பூர், ஈரோடு, நீலகிரி, சேலம், தர்மபுரி, நாமக்கல், கரூர், திண்டுக்கல் மற்றும் திருச்சி, கிருஷ்ணகிரி, பாலக்காடு மாவட்டங்களின் சில பகுதிகளை உள்ளடக்கியது கொங்கு நாடு.

எல்லை பற்றி பழம்பாடல்

வடக்குத் தலைமலையாம் வைகாவூர் தெற்குகுடக்குவெள் ளிப்பொருப்புக் குன்று – கிழக்குகழித்தண் டலைசூழும் காவிரிசூழ் நாடாகுளித்தண் டலையளவும் கொங்கு  ---- தனிப்பாடல் 

வடக்கு பெரும்பாலை வைகாவூர் தெற்குகுடக்குப் பொருப்புவெள்ளிக் குன்று – கிடக்கும்கழித்தண் டலைமேவு காவிரிசூழ் நாட்டுக்குளித்தண் டலையளவு கொங்கு” ---- கொங்கு மண்டல சதகப் பதிப்பு 

கொங்கு நாட்டு எல்லை கூறும் எல்லாப் பாடல்களுமே வெள்ளியங்கிரி மலையை மேற்கு எல்லையாகக் கூறுகின்றன. மேற்குத் தொடர்ச்சி மலைக்கு தெற்கே சேரநாடு என்பது இதன் கருத்தாகும். சங்க இலக்கியத்தில் பல இடங்களில் கொங்கு நாடு தனி நாடாகவே குறிக்கப்படுகிறது. நூற்றாண்டுகள் தோறும் கல்வெட்டுகளும் செப்பேடுகளும் கொங்கு நாடு தனி நாடெனக் கூறுகின்றன. 

கொங்கு நாட்டில் குடியேறிய வேளாளர்கள் நிர்வாக வசதிக்காகத் தாம் வாழும் நாட்டில் 24 நிர்வாகப் பிரிவுகளை ஏற்படுத்தினர். அவ்வாறு ஏற்படுத்திய ஒவ்வொரு நாடுகட்கும் ஒரு அவை இருந்தது. அதில் எல்லா ஊர்களுக்கும் அங்கம் அளிக்கப்பட்டது. அவர்கள் எல்லோரும் ஒன்றாகக் கூடி நாட்டுக் காரியங்களைச் செய்தனர்.

கோயில்கட்குக் கொடைகள் அளித்தனர். ஆலயத் திருப்பணியை மேற்கொண்டனர். குற்றவாளிகளை விசாரித்துத் தண்டித்தனர். நாட்டுக்கு வேண்டிய எல்லாப் பணிகளையும் செய்தனர். இந்நாடுகள் தல சுய ஆட்சியை மேற்கொண்டது. இது தமிழ்நாட்டின் வேறு எப்பகுதியில் இல்லாத ஒன்றாகும். கீழ்க்கண்டவாறு 24 நாடுகளாகும்.

கொங்கு 24 நாடுகள் பட்டியல் 
 கொங்கு நாட்டில் 24 நாடுகள் அடங்கி இருந்தது.

கொங்கு 24 நாடு தொகுப்புப் பழம்பாடல்  

இவைகளைத் தொகுத்துப் பாடலாகவும் பாடினர்

சொல்ல அரி தானபூந்தது துறைசைதென் கரைநாடு
தோன்றுகாங் கேயநாடு
தோலாத பொன்கலூர் நாடு திகழ் ஆறையளி
தோய்ந்தவர் ரக்கநாடு
வல்லமை செறிந்ததிரு ஆவிநன் குடிநாடு
மணநாடு தலையநாடு
வரதட்டை  பூவாணி அரையநாடு ஒடுவங்கம்
வடகரை கிழங்கு நாடு
நல்லுருக் காநாடு வாழவந் தியும் அண்ட
நாடு வெங் காலநாடு
நாவலர்கள் சொல்கா வடிக்காநாடு ஆனைமலை
இல்லறம் வளர்ந்துதவி மல்குகாஞ் சிக்கோயில்
இயல்செறி குறும்நாடு
இனியபுகழ் சேர்கொங்கு மண்டலந் தனிலான
இருபத்து நான்குநாடே

இன்றும் மேற் கூறிய நாடுகளை அங்கு பூர்வீகமாக கொண்ட சங்கு பறையர் இனத்தில் திருமண பேச்சு நடத்தும் போது எந்த நாட்டினர் என்று உறுதிபடுத்தப்படுகிறது. குறிப்பிட்ட நாட்டுக்காரர் பங்காளியாகவும், மற்றவர் மாமன் மச்சாம் முறையாகவும் கொள்ளப்படுகிறது. 

பிற்காலத்தில் நாடுகள் 24-ஐக் காட்டிலும் அதிகம் ஆயிற்று, வெங்கால நாட்டின் இணை நாடாக இடைப்பிச்ச நாடு சேர்த்துக் கொள்ளப்பட்டது.

கொங்கு நாடுகள் என்பது பொதுவான வழக்கு இதனை ‘நாலாறுநாடு’ என்ற இலயக்கியத் தொடர் காட்டும். ‘மூவெட்டுநாடு’ எனக் கூறுவதும் உண்டு.

மக்கள் பெருக்கமும், குடியேற்றமும் பிற்காலத்தில் ஏற்பட்டபோது கொங்கு 24 நாடுகள் 42 நாடுகள் எனக் கூறபட்டன அவை:

 தாராபுரம் சூழ்ந்தநாடு   - 24 
 கோட்டை சூழ்நாடு    -   6
 குன்றத்தூர்க் கோட்டம்-  12

நாடுகளாகப் பிரித்து கூறப்படும். கோட்டை என்பது தணாயக்கன்கோட்டை, குன்றத்தூர் என்பது சங்ககிரியாகும். அண்மையில் கிடைத்த ஒரு செப்பேட்டு ஆவணம் கொங்கு 72 நாடுகள் எனக் கூறுகிறது. 24 நாடுகளை 24 கோட்டம் என அழைக்கும் வழக்கமும் உண்டு.

சேரர் மீது வெண்பா 
"கொங்கு மலை நாடு குளிர்ந்தநதி பன்னிரண்டும் 

சங்கரனார் தெய்வத் தலம்ஏழும்-பங்கயம்சேர்

வஞ்சிநகர் நாலும் வளமையால் ஆண்டருளும் 

கஞ்சமலர்க் கையுடையோன் காண்.

- சேரர் மீது வெண்பாஇந்த வெண்பா 12 ஆறுகள், 7 சிவாலயங்கள் மற்றும் 4 வஞ்சி நகரங்களைப் பற்றி கூறுகிறது.

குளிர்ந்தநதி பன்னிரெண்டு 

 ஆன்பொருநை (ஆம்ராந்து, ஆம்பிராநதி, அமராவதி), 
 காஞ்சி (நொய்யல்), 
 வானி (வவ்வானி, பவானி), 
 பொன்னி (காவேரி), 
 சண்முகநதி, 
 குடவனாறு (கொடவனாறு), 
 நன்காஞ்சி (நங்காஞ்சி, நஞ்சங்கையாறு), 
 மணிமுத்தாறு (திருமணிமுத்தாறு)
 மீன்கொல்லிநதி
 சரபங்கநதி
 உப்பாறு
 பாலாறு

சங்கரனார் தெய்வத்தலம் ஏழு - கொங்கேழ் சிவஸ்தலங்கள் 

 கருவூர் (கரூர்), 
 வெஞ்சமாக்கூடல், 
 திருச்செங்கோடு, 
 திருநணா (வவ்வானி - பவானி), 
 கொடுமுடி,
 திருமுருகன்பூண்டி, 
 திருப்புக்கொளியூர் (அவினாசி)
இந்த ஏழும் தேவாரம் பாடல் பெற்ற ஸ்தலங்கள் ஆகும்.

வஞ்சிநகர் நாலு: 

 கருவூர்,
 தாராபுரம், 
 மூலனூர், 
 விளங்கில்**

** விளங்கலுக்கு பதிலாக அது காங்கேயம் / கொங்கூர் / முட்டம் எனவும் வரலாற்றாசிரியர்கள் கருதுகின்றனர்

மலைகளும் கோட்டைகளும் 

 அவிநாசி - ஒதியமலை, குருந்தமலை
 கோவை - சிரவணம் பட்டிமலை, மருதமலை, ரத்தினகிரி, பாலமலை, பெருமாள் மலை
 பொள்ளாச்சி - ஆனைமலை, பொன்மலை
 உடுமலைப்பேட்டை - திருமூர்த்தி மலை
 பல்லடம் - தென்சேரிமலை, அழகுமலை, குமார மலை
 தாராபுரம் - பொன்னூதி மலை, ஊதியூர்மலை,
 காங்கேயம் - வட்டமலை, சிவன் மலை
 ஈரோடு - சென்னிமலை, பெருமாள் மலை
 கோபி - தவளகிரி, குன்றத்தூர்
 பவானி - பாலமலை, ஊராட்சிக் கோட்டை மலை
 கொள்ளேகால் - மாதேசுவரன் மலை
 திருச்செங்கோடு - சங்ககிரி, மோரூர் மலை, திருச்செங்கோடு
 இராசிபுரம் - கொங்கணமலை, கொல்லிமலை
 சேலம் - சேர்வராயன் மலை, ஏற்காடு, கந்தகிரி
 நாமக்கல் - கொல்லிமலை, கபிலர் மலை, நைனாமலை
 கரூர் - தான்தோன்றி மலை, வெண்ணெய் மலை, புகழிமலை
 பழனி - ஐவர் மலை, பழனி மலை ,கொண்டல் தங்கி மலை.

கொங்கு கோட்டைகள் 

 கோயம்புத்தூர்
 சத்தியமங்கலம்
 கொள்ளேகால்
 தணாய்க்கன்
 பொள்ளாச்சி
 ஆனைமலை
 திண்டுக்கல்
 தாராபுரம்
 பொன்னாபுரம்
 பெருந்துறை
 எழுமாத்தூர்
 ஈரோடு
 காங்கேயம் 
 பழையகோட்டை
 கரூர்
 விஜயமங்கலம்
 அரவக்குறிச்சி
 பரமத்தி
 பவானி
 மோகனூர்
 நெருஞ்சிப் பேட்டை
 மேட்டூர்
 சரம்பள்ளி 
 காவேரிபுரம்
 சேலம்
 தகடூர்
 ராயக்கோட்டை
 அமதன் கோட்டை
 ஓமலூர்
 காவேரிப்பட்டினம்
 தேன்கனிக்கோட்டை
 பெண்ணகரம்
 பெரும்பாலை
 சோழப்பாவு
 தொப்பூர்
 அரூர்
 தென்கரைக்கோட்டை
 ஆத்தூர்
 சேந்தமங்கலம்
 நாமக்கல், 300 அடி,
 சங்ககிரி - 1500 அடி,
 சதுரகிரி - 3048 அடி,
 கனககிரி - 3423 அடி
 மகாராசக்கடை - 3383 அடி,
 தட்டைக்கல் துர்க்கம் - 2029 அடி.
 இரத்தினகிரி - 2800 அடி,
 சூலகிரி - 2981 அடி,

ஆகியன கொங்கு நாட்டுக் கோட்டைகளாம்.

14 ஆம் நூற்றாண்டு வரை இந்தக் கோட்டைகள் பெருமையுடன் இருந்தன. குறுநில மன்னர்கள் ஆண்டனர். 15 ஆம் நூற்றாண்டுக்குப்பின் முகமதிய, ஆங்கிலேயப் படையெடுப்பால் அழிந்தன. திண்டுகள், நாமக்கல், கோட்டைகள் மட்டும் அழியாமல் இருக்கின்றன. சங்ககிரி, கிருஷ்ணகிரி, மகராஜக் கடை ஆகிய கோட்டைகள் சிதைந்துள்ளன. பிற முழுதும் சிதைந்து போயின. குறுநில மன்னர்களுடன் கோட்டைகளும் அழிந்து போயின.

மேற்கோள்கள்

கொங்கு